อวากทราบว่าไม่เป็นประจำเดือนมาแล้ว3ปี ตอนนี้อายุ24ปี มันปกติมั๊ยคะหรือว่าผิดปกติ มีแต่คนบอกว่าให้ไปปรึกษาหมด ท้องก้ใหญ่ไม่ยุบลงเลยตั้งแต่คลอดลูกได้2ปีแล้วค่ะ
สวัสดีค่ะ หากยังฉีดยาคุมกำเนิดอยู่ โดยยาที่ฉีดเป็นชนิดที่ฉีดทุก 3 เดือน การที่ไม่มีประจำเดือนมาเลย ถือเป็นผลข้างเคียงของยาฉีดคุมกำเนิดที่สามารถพบได้ค่ะ ซึ่งเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนออกมา ซึ่งก็ไม่ได้อันตรายแต่อย่างใด เมื่อหยุดฉีดยาคุมกำเนิด ประจำเดือนก็จะกลับมาได้มาในที่สุดสำหรับการที่หน้าท้องใหญ่ อาจเกิดจาก- การมีน้ำหนักเพิ่มขึ้น ทำให้ไขมันไปสะสมหน้าท้องมากขึ้น หรือจากการขาดการออกกำลังกาย- มีเนื้องอกในช่องท้อง เช่น เนื้องอกรังไข่ เป็นต้น แต่ก็จะคลำได้ก้อนในท้องด้วย และอาจมีอาการปวดท้องร่วมด้วย- มีน้ำในช่องท้อง เช่น จากการติดเชื้อในช่องท้อง มีเนื้องอกหรือมะเร็งในช่องท้อง แต่ก็จะมีอาการอื่นๆ ร่วมด้วยหลายอย่างหากหน้าท้องใหญ่มากขึ้นเรื่อยๆ โดยที่น้ำหนักตัวไม่ได้เพิ่มขึ้น หรือคลำได้ก้อนในท้อง ก็ควรไปพบแพทย์เพื่อตรวจค่ะ